หุ่นแมลงแปลงร่างคาบูทัค

**หุ่นแมลงแปลงร่างคาบูทัค** หรือ **บีโรโบคาบูทัค** () ในภาษาญี่ปุ่น เป็นละครโทคุซัทสึชุดเมทัลฮีโร่ลำดับที่ 16 ออกอากาศครั้งแรกเมื่อวันที่ 23 กุมภาพันธ์ พ.ศ. 2540 จนถึงวันที่ 1 มีนาคม พ.ศ. 2541 ออกอากาศทุกวันอาทิตย์เวลา 8.00 - 8.30น. ทางสถานีโทรทัศน์ทีวีอาซาฮิ มีจำนวนตอนทั้งหมด 52 ตอน 

ในประเทศไทยได้รับลิขสิทธิ์จัดจำหน่ายรูปแบบวีซีดีโดยบริษัท ทีไอจีเอ (TIGA) จำกัด ในชื่อว่า *หุ่นยนต์แมลงแปลงร่างคาบูทัค*

## เรื่องย่อ
ครอบครัวโคเอนจิได้ย้ายมาอยู่ที่เมืองอาซาฮิ เมืองที่หุ่นยนต์อาศัยร่วมกับมนุษย์ ต่อมา..โคเอนจิ ยูซุรุลูกชายคนเดียวของบ้านโคเอนจิได้พบว่ามีบีโรโบที่ชื่อว่า**คาบูทัก**โผล่ออกมาจากแคปซูลประหลาดที่ปนมากับสัมภาระของเขา คาบูทักได้ฉายภาพ 3 มิติให้ยูซุรุดู และภาพที่ปรากฏต่อหน้ายูซูรุนั่นก็คือ ดร.โคเอนจิ โซระฮิโกะ ซึ่งเป็นปู่ของยูซุรุ ที่ได้หายสาบสูญไป โดยบอกให้ยูซุรุร่วมมือกับคาบูทัก เพื่อช่วยค้นหา**สตาร์พีช** ดวงดาวมหัศจรรย์ ซึ่งจะมี 13 ชิ้นที่อยู่ในโลกมนุษย์ หากหาพบจะสามารถขอพรพิเศษได้ ทำให้เหล่าบีโรโบทั้งหมดต้องออกตามหาสตาร์พีชกันต่อไป

## ตัวละคร
### บีโรโบ
บีโรโบ เป็นหุ่นยนต์ที่ทำมาจากต้นแบบของสัตว์และแมลง สร้างโดยโคเอ็นจิ โทระฮิโกะ ถูกสร้างขึ้นมาเพื่ออยู่ร่วมกับสังคมของมนุษย์และเฝ้ามองการมาของสตาร์พีซ มีชื่อเต็มคือ BEETLE ROBOT โดยมีคำย่อที่มาจากคำว่า "Bio Elementary Electronic & Transform Locomotive Eexivision Robot"

บีโรโบสามารถแปลงกายรูปแบบทั้ง 2 แบบคือ **นอมอลโหมด** บีโรโบรูปแบบแรกมีลักษณะเป็นสัตว์และรูปร่างตัวเล็ก และ **ซูเปอร์โหมด** ซึ่งเป็นร่างต่อสู้ โดยซูเปอร์โหมดบีโรโบจะสามารถแปลงร่างได้ด้วยตัวเองโดยใช้คำว่า "**ซูเปอร์เชนจ์**" (スーパーチェンジ) ในการเปลี่ยนร่างยกเว้นคาบูทัคกับคุวาจิโร่ที่ต้องแปลงโหมดด้วย **ยูโจคอมมานด์เดอร์** (友情コマンダー) ซึ่งเงื่อนไขในการเปลี่ยนร่างใช้รหัสคำว่า "**เชนจ์ ซูเปอร์โหมด**" (チェンジ・スーパーモード) แต่ว่ามีระยะเวลาจำกัดต่างกันไป ยกเว้นเทนโทริน่าที่ยังใช้ร่างซูเปอร์โหมดอยู่ตลอดเวลา

;คาบูทัค (カブタック)
:บีโรโบประเภทด้วงกว่างญี่ปุ่น เป็นบีโรโบหมายเลข 1 ระยะเวลาในการใช้ซูเปอร์โหมดคือ 3 นาที ชื่นชอบแตงโมเหมือนกับด้วงทั่วไป ตัวหุ่นเป็นสีแดง ในสภาพนอมอลโหมด มีคำพูดลงท้ายด้วยคำว่า "คาบุ" (カブ) ตลอด เมื่อแปลงร่างเป็นซูเปอร์โหมดจะมีประโยคประจำตัวคือ "**ความกล้าหาญของทุกคนถูกรวบรวมในจิตใจของเรา บีโรโบอันดับหนึ่ง คาบูทัค!!**" (君の勇気がこの胸に、熱く響いていい感じ。ビーロボの一番星・カブタック!!) หรือ "บีโรโบอันดับหนึ่ง" (ビーロボの一番星) ในช่วงเร่ง
:อาวุธประจำกายคือ บิริกสติ๊ก
;คุวาจิโร่ (クワジーロ)
:บีโรโบประเภทด้วงกว่างมิยามะ ระยะเวลาในการใช้ซูเปอร์โหมดคือ 5 นาที เป็นบีโรโบหมายเลข 2 สีตัวหุ่นคือสีเขียว มีนิสัยจริงจังและมีพละกำลังสูง เป็นคู่หูของคาบูทัค ทำงานเป็นช่างก่อสร้างประเภทไม้ของบริษัทก่อสร้างคิจิโจจิ มักจะมีคำพูดต้นประโยคด้วยคำว่า "ลูกผู้ชายตั้งหน้าตั้งตา..." (男は黙って...)
:อาวุธประจำกายคือ ฮาซามิดัดเตอร์
;โทบิมัสสกาย (トビマスカイ)
:บีโรโบรูปแบบเครื่องบินขนาดเล็กเป็นบีโรโบหมายเลข 3 ระยะเวลาในการใช้ซูเปอร์โหมด 7 นาที
:เป็นบีโรโบที่เป็นผู้ช่วยให้กับคาบูทัคได้ด้วยสกายฟอร์เมชั่น มีนิสัยคล้ายเด็ก ไม่ค่อยถูกกับคาบูทัค ชื่นชอบเท็นโทริน่า สีตัวหุ่นคือแดงและส้ม
;คานิรัน (ガニラン)
:บีโรโบประเภทแมงดาญี่ปุ่นเป็นบีโรโบหมายเลข 4 ระยะเวลาในการใช้ซูเปอร์โหมด 9 นาที
:ถูกปลุกก่อนกำหนดเนื่องจากช่างก่อสร้างเปิดแคปซูลก่อนกำหนดและถูกขับไล่ออกไปจนได้พบกับสไปดอนและเจอโคบรันเดอร์จนกลายเป็นหนึ่งในลูกน้อง ชื่นชอบการดื่มสุราเป็นอย่างมาก สีตัวหุ่นคือสีม่วงอ่อน อาวุธประจำกายคือ คานิบูมเบอร์แรง
;สไปดอน (スパイドン)
:บีโรโบรูปแบบแมงมุมสายพันธุ์ Argiope amoena เป็นบีโรโบหมายเลข 5 ระยะเวลาในการใช้ซูเปอร์โหมด 11 นาที เป็นลูกน้องของโคบรันเดอร์ มีนิสัยชอบเงินไม่เว้นเศษเหรียญ มักทำหน้าที่คู่หูกับคานิรัน สีตัวหุ่นคือสีเหลืองและสีดำ อาวุธประจำกายคือ ครอว์แองเคอร์
;ดังโกรอน (ダンゴロン)
:บีโรโบประเภทตัวกะปิ เป็นบีโรโบหมายเลข 6 สีตัวหุ่นคือสีดำและสีส้ม ระยะเวลาในการใช้ซูเปอร์โหมด 13 นาที ถูกปลุกตื่นขึ้นมาเนื่องจากแคปซูลถูกพายุฝนพัดจนปลุกก่อนกำหนด โดยปกติชอบพูดคำพูดสุภาพ แต่มีข้อเสียคือไม่สามารถจดจำใบหน้าได้โดยเฉพาะใบหน้าเพศหญิงและมีนิสัยที่ซื่อๆ มีหน้าที่เก็บสตาร์พีซซึ่งมีสตาร์พีซกลุ่มดาวแมงป่องเก็บไว้ในตัว ชื่นชอบกินขนมดังโงะ มีความสามารถในการแปลงรูปแบบ **วิลล์โหมด** ซึ่งเป็นรูปแบบล้อรถยนต์ มักจะฝึกฝนตัวเองอยู่วัดแห่งหนึ่งในเมืองอาซาฮิ อาวุธประจำกายคือ ดันโงโซเชอร์
;เกโรตัน (ゲロタン)
:บีโรโบประเภทกบ เป็นบีโรโบหมายเลข 7 สีตัวหุ่นคือสีเขียวอ่อน ระยะเวลาในการใช้ซูเปอร์โหมด13 นาที มีความสามารถในการคิดวิเคราะห์ประมวลผลได้อย่างละเอียด มีคำพูดต้นประโยคด้วยคำว่า "พูดจากผลสรุปที่ได้" (結論から言おう) ถูกสร้างที่เมืองมัตสึยะทาเกะเนื่องจากถูกตั้งคำสั่งตามหาที่มาของสตาร์พีชที่ตกลงมาในโลก อาศัยอยู่ที่ถ้ำและมีอุปกรณ์ต่างๆ เพื่อวิเคราะห์ข้อมูล สามารถสื่อสารกับหุ่นยนต์ย่อยที่ชื่อ จาคูซี่ และส่งข้อมูลผ่านถึงเกโรตัน เกโรตันเกลียดงูเนื่องจากถูกสร้างพันธุกรรมตามต้นแบบ แต่ภายหลังไม่กลัวเพราะได้แก้ไขจุดอ่อนด้วยการเลี้ยงงูไว้เป็นจำนวนมาก อาวุธประจำกายคือ บอมเบอร์จาคูซี่
;โคบรันเดอร์ (コブランダー)
:บีโรโบประเภทงูเห่า เป็นบีโรโบหมายเลข 8 ตัวหุ่นสีม่วงและสีเหลือง ระยะเวลาในการใช้ซูเปอร์โหมด 13 นาที เป็นคู่ปรับของคาบูทัค มีนิสัยชั่วร้ายเนื่องจากได้ปลุกตื่นไปยังสถานที่ของกลุ่มสังคมที่ไม่ดี จึงหวังเอาสตาร์พีซไปใช้ในทางที่ผิด อาวุธประจำกายคือ คอบบร้าวิป
;ซาร์คเลอร์ (シャークラー)
:บีโรโบประเภท ฉลาม เป็นบีโรโบหมายเลข 9 ตัวหุ่นสีดำและสีเงิน ระยะเวลาในการใช้ซูเปอร์โหมด 15 นาที เป็นบีโรโบที่ถูกสร้างพร้อมๆ กับโคบรันเดอร์ และเป็นบีโรโบที่มีพลังสูงที่สุด แต่กลับส่งผลทำให้เกิดมีนิสัยที่เห็นแก่ตัวและดุร้ายเกินการควบคุม จนทำให้ถูกขังไว้ในแคปซูลและมีบาดแผลอยู่บนหน้าผาก ทำให้เกิดมีความแค้นต่อ ดร. โคเอ็นจิเป็นอย่างมาก ต่อมาดังโกรอนได้เปิดผนึกแคปซูลไว้ทำให้ถูกปลดออกมาอย่างสมบูรณ์ และวางแผนตามหาสตาร์พีซด้วยการแตกแยกกลุ่มบีโรโบของโคบรันเดอร์ แต่ไม่สำเร็จ เกลียดการร้องเพลงเนื่องจากถูก ดร. โคเอ็นจิ ร้องเพลงจนทำให้รับเสียงพวกนี้ไม่ได้ อย่างไรก็ตามชาร์คเลอร์กลับใจเนื่องจากการขอพรสตาร์พีซจากพลังของสตาร์พีซกลุ่มดาวคนแบกงูทำให้รอยแผลบนหัวหายไป 
:ในร่างนอมอลโหมดมักจะชอบพกแปรงสีฟันขนาดยักษ์ซึ่งมีจำนวนขนทั้งหมดพันเส้น ในร่างซูเปอร์โหมดจะใช้โคบุนซาเมะเป็นอาวุธในการยิง อาวุธประจำกายคือ ฟูคาฮิเรเชอร์ และ โคบุนซาเมะ
;เท็นโทริน่า (テントリーナ)
:บีโรโบรูปแบบเต่าทองเป็นบีโรโบหมายเลข 10 เป็นบีโรโบเพศหญิงและเป็นบีโรโบที่มีความสามารถใช้ซูเปอร์โหมดได้ไม่จำกัดเวลาแต่กลับไม่ใส่ความสามารถต่อสู้เหมือนบีโรโบทั่วไป เนื่องจากดร. โคเอ็นจิไม่ได้ติดตั้งความสามารถในการต่อสู้เหมือนบีโรโบตัวอื่นๆ และอาจจะอันตรายเหมือนชาร์คเลอร์ มีอาชีพเป็นพนักงานเสริมต่างๆ และเป็นเพื่อนกับซาโอริ อาวุธประจำกายคือ **ริน่าสติ๊ก**

### หุ่นยนต์อื่นๆ
;เด็นเด็นโรลเลอร์ (デンデンローラー)
:หุ่นยนต์ที่มีลักษณคล้ายดับหอยทาก เป็นยานรบสนับสนุนของคาบูทักมีหน้าที่เป็นมอเตอร์ไซค์ที่มีระบบนำทางสามารถไปด้วยความเร็วสูงได้
:;ข้อมูล
:*ระดับความเร็ว: 350 กม.
;กัปตันทอมบอร์ก (キャプテントンボーグ)
:หุ่นยนต์กรรมการตัดสินมีต้นแบบมาจากแมลงปอ มักจะปรากฏตัวในช่วงที่คาบูทัคและบีโรโบตัวอื่นๆ พบสตาร์พีซ ซึ่งการตัดสินจะเป็นการเล่นเกมหรือเล่นกีฬา เมื่อปรากฏตัวจะพูดกฎการแข่งขันคือ "**ข้อที่ 1 ห้ามลำเอียงโดยเด็ดขาด ข้อ 2 ต่อต้านอยุติธรรม ข้อ 3 ตัดสินอย่างสมศักดิ์ศรี! กัปตันทอมบอร์ก มาแล้ว!**" (ひとーつ、ひいきは絶対せず! ふたーつ、不正は見逃さず! みっつ、見事にジャッジする! キャプテントンボーグ、ただいま参上!) ในช่วงการแข่งขันกัปตันทอมบอร์กสร้างสนามประลองชื่อโทเซนโบ และในการแข่งขันจะเลือกผ่านทางกัปตันรูเลท ซึ่งหากปาไปที่ใดจะเล่นเกมตามป้ายที่เลือกไว้ และในกรณีที่มีการเล่นโกงจะมี "**ข้อที่ 4 หากฝ่าฝืนจะต้องถูกลงโทษ!**" (よっつ、容赦はせずに制裁だ!) ซึ่งจะลงโทษด้วยพลังสายฟ้าตามด้วยขยายหมัดกำปั้นเพื่อลงโทษคนที่โกงการแข่งขัน ภายหลังทอมบอร์กได้พาวเวอร์อัพเปลี่ยนสีตัวหุ่นจากสีน้ำเงินเป็นสีแดง

### ชาวเมืองอาซาฮิ
;โคเอ็นจิ ยูซุรุ (高円寺 譲)
:ลูกชายของมาซาโทระและมาโดกะ นักเรียนชั้นประถมปีที่ 6 เป็นเพื่อนของคาบูทัค
;คิจิโจจิ คุราโนะสุเกะ (吉祥寺 蔵之助)
:ลูกชายรองประธานบริษัทก่อสร้างคิจิโจจิ นักเรียนชั้นประถมปีที่ 6 เป็นเพื่อนสนิทของยูซุรุและเป็นพาร์ทเนอร์ของคุวาจิโร่ มีความสามารถในการเล่นกีฬารูปแบบต่างๆ จนถูกเรียกสมญานามว่าเป็น มิสเตอร์ อาซาฮิโกะ
;มิทากะ ชาโอริ (三鷹 小百合)
:เพื่อนของยูซุรุและคุราโนะสุเกะ นักเรียนชั้นประถมปีที่ 6 มีน้องชายชื่อมิทสึโอะ
;โคเอ็นจิ มาซาโทระ (高円寺 正寅)
:พ่อของยูซุรุ อายุ 35 ปี ทำงานเป็นพนักงานลูกจ้างในบริษัท งานอดิเรกคือการเล่นกอล์ฟ ก่อนที่จะมีครอบครัวเคยเป็นนักร้องนำของวงไทเกอร์
;โคเอ็นจิ มาโดกะ (高円寺 円)
:แม่ของยูซุรุ มีอาชีพเป็นแม่บ้าน มีนามสกุลเดิมคือโอจิไอ
;โคเอ็นจิ โทระฮิโกะ (高円寺 寅彦)
:ปู่ของยูซุรุและพ่อของมาซาโทระ เป็นนักวิทยาศาสตร์อัจฉริยะที่สร้างหุ่นยนต์โดยใช้งบเงินบ้านของครอบครัวมาสร้างหุ่นยนต์บีโรโบซึ่งถูกกระจัดกระจายไปยังเมืองอาซาฮิ เขาออกจากเมืองไปเพื่อค้นหาข้อมูลของสตาร์พีซ
;โอคุบะ เรกะ (大久保 麗香)
:คู่แข่งของซายูริ
;โองิคุโบะ อากิระ (荻窪 明)
:คู่แข่งของคุราโนะสุเกะ
;นาคาโนะ มิคิ (中野 美樹)
:เจ้าหน้าที่ตำรวจหญิงของเมืองอาซาฮิ
;AP717
:หุ่นยนต์หน่วยลาดตระเวณของสถานีตำรวจเมืองอาซาฮิ ทำหน้าที่เป็นคู่หูของมิคิ
;โคงาเนะ ทาโร่ (小金井 太郎) 
:เจ้าของร้านค้าขายของเก่า อามิดะ มีชื่อเสียงด้านของวัตถุโบราณและออกรายการโทรทัศน์เกี่ยวกับวัตถุโบราณ มีนิสัยชอบเอาเปรียบผู้อื่นและใช้วิธีกลโกงต่างๆ เพื่อผลประโยชน์ตัวเอง ในบางครั้งมักจะร่วมมือกับโคบรันเดอร์เพื่อชิงสตาร์พีช
;คุนิทาจิ จุนอิจิโร่ (国立 純一郎)
:อาจารย์สอนวิชาดนตรี เป็นผู้ชนะการแข่งขันร้องเพลงจากรายการโทรทัศน์ และลาออกจากโรงเรียนเพื่อที่สร้างความฝันของตัวเอง

## ยานรบสนับสนุน
;ดริลพาร์ท (ドリルットパーツ) 
;ซาบุทพาร์ท (ザブットパーツ)
;ทงเดโมจอว์ส (トンデモジョーズ)
:;ข้อมูล
:* สูง: 7 เมตร (นอมอลโหมด) / 12 เมตร (ซูเปอร์โหมด)
:* หนัก: 45 ตัน
:ยานยนต์สนับสนุนของซาร์คเลอร์ ถูกสร้างขึ้นมาจากการขอพรของโทระฮิโกะด้วยพลังของสตาร์พีซแห่งราศีพิจิก ทำให้กลายเป็นยานรบสนับสนุน แต่ภายหลังชาร์คเลอร์ถูกกักขังไว้ ทงเดโมจอว์สได้ถูกเก็บทิ้งไว้ที่กองขยะ จนกระทั่งโคบรันเดอร์ค้นพบอีกครั้ง มีอาวุธประจำตัวคือ **ฟินเบลด**, **จอวส์ชิลด์**
;โดเดะคาบูทัค (ドデカブタック)
:;ข้อมูล
:* สูง: 6.5 เมตร (นอมอลโหมด) / 10.8 เมตร (ซูเปอร์โหมด)
:* หนัก:  50 ตัน
:ยานยนต์สนับสนุนของคาบูทัก ถูกสร้างขึ้นมาจากการขอพรของคาบูทัคด้วยพลังจางสตาร์พีซแห่งราศีธนู เพื่อต่อกรกับทงเดโมจอว์สของซาร์คเลอร์ มีระยะเวลาในการใช้ซูเปอร์โหมดถึง 3 นาทีเช่นเดียวกับคาบูทัค อาวุธประจำตัวคือ **บิริกสคูป**, **โดเดะคาบุชิลด์**

## สตาร์พีซ
สตาร์พีซคือชิ้นส่วนจากดวงดาวในอวกาศโดยสตาร์พีซจะถูกกระจัดกระจายไปโดยสตาร์พีซที่แท้จริงนั้นจะมี 13 ชิ้นโดยสตาร์พีซจะมีความสามารถในการขอพรเพื่อให้เป็นจริง

เมื่อสตาร์พีซเข้าไปในวัตถุต่างๆ ทำให้เกิดมีพลังพิเศษและวัตถุที่ไม่มีชีวิตทำให้กลายเป็นสิ่งมีชีวิตโดยสตาร์พีซแบ่งเป็น 2 รูปแบบคือรูปแบบโมโดคิ ซึ่งเป็นสตาร์พีซที่กลายเป็นทราย และสตาร์พีซของแท้จะมีลักษณะเป็นลูกแก้วสีเขียวและเมื่อขอพรจากสตาร์พีซไปแล้วลูกแก้วสตาร์พีซจะกลายเป็นแผ่นศิลารูปจักรราศีจากกลุ่มดาวต่างๆ

;สตาร์มายด์ (スターマインド)
:เกิดจากการรวบรวมชิ้นส่วนสตาร์พีชทั้งหมด มีหน้าที่ทำลายล้างมนุษย์ในโลก โดยปกติร่างมนุษย์จะเป็นชายวัยกลางคนสวมชุดยูกาตะ มีกระป๋องรดน้ำรูปช้างสีเขียว พูดสำเนียงชาวนาโงยะ สามารถแปลงร่างเป็น **สตาร์มายด์ S** ซึ่งแปลงร่างจากพาวเวอร์สูทสีเงิน

## ตอนพิเศษ
;บีโรโบคาบูทัก ศึกตัดสินในวันคริสต์มาสต์!! (ビーロボカブタック クリスマス大決戦!!)
;เท็ตสึวันทันเทะ โรโบทัก & คาบูทัก การผจญภัยครั้งยิ่งใหญ่บนประเทศมหัศจรรย์ (テツワン探偵ロボタック& カブタック 不思議の国の大冒険)

## อ้างอิง

หมวดหมู่:เมทัลฮีโร่ซีรีส์
หมวดหมู่:รายการโทรทัศน์ของทีวีอาซาฮี